Primjer pitanja iz Histologije i embriologije dentalna medicina i medicina 2014-15

H1 (E 20+ H 30)

**Embriologija**:

1. Za teratome nije točno:

a) nastaju od pluripotentnih matičnih stanica

b) mogu nastati od spolnih prastanica

c) mogu nastati od stanica epiblasta

d) sadržavaju različita tkiva

e) to su tumori epitelnog podrijetla

2. U strukturne anomalije kromosoma ne spada:

a) sindrom cri du chat

b) Angelmanov sindrom

c) Klinefelterov sindrom

d) Prader – Willijev sindrom

e) sindrom krhkog X-kromosoma

3. Za razvoj i sazrijevanje spolnih stanica vrijedi tvrdnja:

a) spermatogeneza započinje prije puberteta

b) spermatogeneza i oogeneza započinju u pubertetu

c) oogeneza započinje prije rođenja

d) spermatogenezom nastaje jedan zreli spermij i tri polocite

e) od svake primarne spermatocite nastaju dvije spermatide koje se razvijaju u spermije

4. Vanjski sloj stanica blastociste koji prodire u sluznicu maternice zove se:

a) trofoblast

b) embrioblast

c) blastomera

d) blastocel

e) morula

5. Korionska šupljina zove se i:

a) egzocelom

b) amnionska šupljina

c) primitivna žumanjčana vreća

d) izvanembrionalni mezoderm

e) izvanembrionalni celom

6. Gastrulacija je:

a) proces nastajanja blastociste

b) najvažniji događaj tijekom drugog tjedna razvoja

c) proces nastajanja dvaju zametnih listića

d) proces nastajanja triju zametnih listića

e) anomalija razvoja koja nastaje zbog manjkavog stvaranja mezoderma

7. Derivati neuralnog grebena nisu:

a) melanociti

b) stanice kore nadbubrežne žlijezde

c) Schwannowe stanice

d) osjetni gangliji

e) stanice srži nadbubrežne žlijezde

8. Početkom trećeg tjedna razvoja paraaksijalni mezoderm počinje se ustrojavati u nepotpuno odijeljene odsječke koji se nazivaju:

a) somitomere

b) bočne ploče

c) slušne plakode

d) lećne plakode

e) somiti

9. Ektoderm daje osnovu za razvoj:

a) probavnog sustava

b) dišnog sustava

c) krvožilnog sustava

d) osjetnog epitela oka, uha i nosa

e) urogenitalnog sustava

10. Posteljica je podijeljena u brojene odjeljke ili kotiledone:

a) decidualnim pregradama

b) korionskim pregradama

c) interviloznim pregradama

d) sekundarnim resicama

e) pupkovinom

11. Oligohidramnion je naziv za:

a) preveliku količinu amnionske tekućine

b) prerano puknuće amniona

c) amnionske priraslice

d) hvatište pupkovine na vodenjak izvan posteljice

e) smanjenu količinu amnionske tekućine

12. Dodavanjem folne kiseline hrani smanjuje se učestalost:

a) fenilketonurije

b) malformacija neuralne cijevi

c) kretenizma

d) hipoglikemijskih kriza u novorođenčadi

e) blizanačke trudnoće

13. Za razvoj neurokranija vrijedi:

a) hrskavični dio (hondrokranij) čini svod lubanje

b) membranski dio čini bazu lubanje

c) kosti svoda lubanje nastaju enhondralnim okoštavanjem

d) kosti baze lubanje nastaju intramembranskim okoštavanjem

e) razvija se od mezenhima koji potječe od stanica neuralnog grebena i paraaksijalnog mezoderma

14. Osnove udova mogu se vidjeti kao izrasline na ventrolateralnoj tjelesnoj stijenci potkraj:

a) četvrtog tjedna razvoja

b) sedmog tjedna razvoja

c) desetog tjedna razvoja

d) dvanaestog tjedna razvoja

e) četrnaestog tjedna razvoja

15. Potpuni nedostatak jednog ili više udova zove se:

a) meromelia

b) phocomelia

c) amelia

d) micromelia

e) adactylia

16. Skeletno mišićno tkivo nastaje od:

a) ektoderma

b) visceralnog mezoderma

c) paraaksijalnog mezoderma

d) intermedijarnog mezoderma

e) endoderma

17. Intermedijalna (mantle) zona kasnije čini:

a) marginalnu zonu

b) središnji kanal kralježnične moždine

c) bijelu tvar kralježnične moždine

d) sivu tvar kralježnične moždine

e) ventrikularnu zonu

18. Najrostralniji moždani mjehurić zove se:

a) mesencephalon

b) telencephalon

c) diencephalon

d) myelencephalon

e) metencephalon

19. Tijekom prva tri mjeseca razvitka u epidermis prodiru melanociti koji potječu od stanica:

a) dermisa

b) mezoderma bočne ploče

c) dermatoma somita

d) potkožnog sloja

e) neuralnog grebena

20. Poremećaj pigmentacije koji nastaje zbog gubitka melanocita uzrokovanog autoimunosnim poremećajem zove se:

a) vitiligo

b) melanoza

c) hipertrihoza

d) ihtioza

e) atrihoza

**Histologija**

21. Postupak kojim se očuva fizički ustroj i molekularni sastav histoloških preparata zove se:

a) fiksacija

b) uklapanje

c) frakcioniranje

d) dehidriranje

e) prosvjetljivanje

22. U osnovne vrste tkiva ne spada:

a) mišićno tkivo

b) vezivno tkivo

c) masno tkivo

d) živčano tkivo

e) epitelno tkivo

23. Prijelazni epitel nalazimo u:

a) usnoj šupljini

b) jednjaku

c) mokraćovodu

d) tankom crijevu

e) dišnim putovima

24. Što nije točno za višeredni epitel:

a) jezgre stanica smještene su u različitim razinama

b) sve stanice dodiruju bazalnu laminu

c) samo neke stanice dopiru do slobodne površine

d) sadržava više od jednog sloja stanica

e) najpoznatiji primjer je višeredni cilindrični epitel u dišnim putovima

25. Mononuklearnom fagocitnom sustavu ne pripada:

a) mikroglija-stanica

b) osteoklast

c) makrofag

d) plazma-stanica

e) monocit

26. Proces prekomjernog stvaranja kolagena u ožiljku dovodi do nastanka:

a) skorbuta

b) rahitisa

c) sistemske skleroze

d) upale

e) keloida

27. Retikulinska vlakna izgrađena su uglavnom od:

a) kolagena tipa III

b) kolagena tipa I

c) elastina

d) dezmozina

e) retikulina

28. Za hrskavično tkivo nije točna tvrdnja:

a) građeno je od hondrocita i obilne međustanične tvari

b) bitno je za razvoj i rast dugih kosti

c) nema limfnih žila ni živaca

d) hrani se difuzijom iz kapilara u perihondriju ili iz zglobne tekućine

e) dobro je vaskularizirano

29. Elastičnu hrskavicu nalazimo u:

a) intervertebralnim diskovima

b) simfizi stidne kosti

c) stijenci većih dišnih putova

d) stijenci vanjskog zvukovoda

e) epifiznim pločama

30. Na mjestima gdje se kost razgrađuje osteoklasti leže unutar uleknuća u kosti koja se zovu:

a) interteritorijalne lakune

b) Howshipove lakune

c) Sharpeyeve lakune

d) Bishopove lakune

e) Volkmannovi kanali

31. Manjak kalcija u prehrani odraslih izaziva bolest:

a) osteomalaciju

b) osteoporozu

c) rahitis

d) osteopetrozu

e) osteogenesis imperfecta

32. Lamelarno koštano tkivo naziva se i:

a) nezrelo koštano tkivo

b) vlaknasto koštano tkivo

c) primarno koštano tkivo

d) sekundarno koštano tkivo

e) amorfno koštano tkivo

33. Za stvaranje mijelinske ovojnice u središnjem živčanom sustavu odgovorni/e su:

a) oligodendrociti

b) Schwannove stanice

c) astrociti

d) mikroglija-stanice

e) ependimske stanice

34. Koje od navedenih stanica potječu od koštane srži:

a) oligodendrociti

b) Schwannove stanice

c) astrociti

d) ependimske stanice

e) mikroglija-stanice

35. Bipolarni neuroni nalaze se u:

a) prednjim rogovima kralježnične moždine

b) stražnjim rogovima kralježnične moždine

c) mrežnici

d) spinalnim ganglijima

e) kori malog mozga

36. Mijelinska je ovojnica duž svojega toka isprekidana na mjestima koji se nazivaju:

a) interanularni segmenti

b) mezaksonski čvorovi

c) mijelinski čvorovi

d) Nisslovi čvorovi

e) Ranvierovi čvorovi

37. Vanjska vezivna ovojnica koja obavija živac naziva se:

a) epimizij

b) endoneurij

c) perineurij

d) epineurij

e) perihondrij

38. Najmanji funkcionalni odsječak mišićnog vlakna je:

a) sarkolema

b) sarkomera

c) sarkoplazma

d) miofibril

e) prijelazna ploča

39. Prijelazne ploče karakteristične su za:

a) skeletni mišić

b) glatki mišić

c) srčani mišić

d) glatki i skeletni mišić

e) ništa od navedenog

40. Snopovi mišićnih vlakana obavijeni su:

a) perimizijem

b) epimizijem

c) endomizijem

d) sarkolemom

e) sarkoplazmom

41. Za dobro inervirane glatke mišiće točna je tvrdnja:

a) zovu se i visceralni glatki mišići

b) zovu se i višejedinični glatki mišići

c) djeluju kao scincicij

d) tvore stijenku šupljih utrobnih organa

e) ne mogu se vrlo točno i stupnjevito kontrahirati

42. Izvor stanica za regeneraciju skeletnog mišića su:

a) satelitske stanice

b) T-tubuli

c) mišićna vlakna

d) trijade

e) mišićna vretena

43. Što nije točno za epidermis?

a) građen je od oroženog mnogoslojnog pločastog epitela

b) ima vlastitu krvnu opskrbu

c) sastoji se od pet slojeva stanica

d) prema debljini epidermisa razlikujemo debelu i tanku kožu

e) hrani se difuzijom iz dermisa

44. Koje vrste stanica ne nalazimo u epidermisu?

a) Keratinocite

b) Melanocite

c) Ruffinijeve stanice

d) Merkelove stanice

e) Langerhansove stanice

45. Kako se zove stanica u epidermisu koja ima imunološku ulogu, a potječe iz koštane srži?

a) Merkelova stanica

b) Pacinijeva stanica

c) Ruffinijeva stanica

d) Langerhansova stanica

e) Melanocit

46. Žlijezde lojnice su primjer:

a) apokrine žlijezde

b) merokrine žlijezde

c) holokrine žlijezde

d) ceruminozne žlijezde

e) endokrine žlijezde

47. Zloćudni tumor koji nastaje od stanica epitelnog podrijetla je:

a) karcinom

b) sarkom

c) melanom

d) mezoteliom

e) glioblastom

48. Primjer formiranog gustog vezivnog tkiva je:

a) tetiva

b) papilarni dermis

c) retikularni dermis

d) potkožno tkivo

e) vezivo u seroznim ovojnicama

49. Za bijelo masno tkivo ne vrijedi tvrdnja:

a) masne stanice razvijaju se od lipoblasta

b) prima bogatu simpatičku inervaciju

c) povećanje broja adipocita moguće je do određenog razdoblja nakon rođenja

d) adipocoti gomilaju masti samo kod prevelikog unosa kalorija

e) naziva se i multilokularno masno tkivo

50. Hormon koji djeluje inhibicijski na aktivnost osteoklasta je:

a) paratiroidni hormon

b) inzulin

c) glukagon

d) kalcitonin

e) leptin